open-index/open-wikipedia-markdown huggingface dataset:
The Stanley Parable

**The Stanley Parable** on Galatic Cafen kehittämä ja julkaisema seikkailupeli, joka on julkaistu vuonna .

Peli julkaistiin alun perin vuonna 2011 modina *[[Half-Life 2|Half-Life 2:lle]]*. Modista kehitettiin täysi peli (*[[Portal 2]]:n* pelimoottorilla) ja *Half-Life 2:n* tiedostot on korvattu. Peli pääsi Steam Greenlightista läpi vuonna 2012 ja julkaistiin Microsoft Windowsille myöhemmin vuonna 2013. Peli julkaistiin myöhemmin myös Linuxille ja OS X:lle.

Pelistä on julkaistu vuonna 2022 *Ultra Deluxe* -versio.

## Pelaaminen
Pelissä pelaaja ohjaa Stanley-nimistä henkilöä, ja voi kävellä sekä olla vuorovaikutuksessa ympäristön kanssa, esimerkiksi painamalla nappeja ja avaamalla ovia.

Pelin tarinaa johtaa etupäässä pelin kertojan ääni, joka kertoo että Stanley työskentelee toimistorakennuksessa, työnään tietokoneen näppäimien painaminen näytölle tulevien ohjeiden mukaan sen enempää kyselemättä. Eräänä päivänä tietokoneen näyttö sammuu, ja Stanley alkaa tutkimaan rakennusta ja huomaa kaikkien työntekijöiden kadonneen.

## Vastaanotto
Peli sai IGN:n arvostelussa arvosanaksi 8.8/10.

## Lähteet

## Aiheesta muualla
*
Hentosara

**Hentosara** (*Carex disperma*) on sarakasvien heimoon kuuluva monivuotinen kasvilaji. Hentosara kasvaa noin 20–50 cm korkeaksi ja on kasvutavaltaan löyhästi mätästävä. Hentosaran varret ovat karheita sekä pystyjä tai hieman nuokkuvia. Hentosaran lehdet ovat puolestaan pehmeät, kirkkaanvihreät ja kapeat, vain noin millimetrin levyiset.

Hentosara on yhtäläistähkäinen ja sen kukintona oleva tähkistö koostuu muutamasta, tavallisesti selvästi erillään olevasta, pienikokoisesta tähkästä. Hedekukat ovat kolmiheteisiä ja emikukat kaksiluottisia. Kussakin tähkässä on vain yksi tai muutama pullakko, jotka ovat aluksi vihreitä ja muuttuvat kypsyessään tummanruskeiksi. Muodoltaan pullakot ovat pitkulaisia, paksuja ja suuodattomia. Hentosara on tuulipölytteinen ja se kukkii heinä-elokuussa.

Hentosaran kasvupaikkoja ovat kosteat ja soistuneet metsät, suot sekä purojen ja ojien varret. Hentosaraa kasvaa laajalti sekä Pohjois-Amerikassa että Euraasiassa. Suomessa hentosaraa kasvaa ympäri maata, joskin harvinaisempana pohjoisimmassa Lapissa. Hentosara on Suomessa silmälläpidettävä (NT) laji.

## Lähteet
* Pinkka – Lajintuntemuksen oppimisympäristö: http://h108.it.helsinki.fi/virtuaalikasvio/plant.php?id=13553&image_id=29876&prms=
* Flora of North America: ''Carex disperma'' 
* Lampinen, R. & Lahti, T. 2017: Kasviatlas 2016. Helsingin yliopisto, Luonnontieteellinen keskusmuseo, Helsinki.  Viitattu 8.11.2017.

## Aiheesta muualla
* Suomen Lajitietokeskus: Hentosara (''Carex disperma'')
* Kasviatlas 2022: Hentosaran (''Carex disperma'') levinneisyys Suomessa
* Pinkka – Lajintuntemuksen oppimisympäristö: Hentosara (''Carex disperma'')
* Global Biodiversity Information Facility (GBIF): ''Carex disperma'' 
* JSTOR Global Plants: ''Carex disperma'' 
* Integrated Taxonomic Information System (ITIS): ''Carex disperma'' 
* Flora of North America: ''Carex disperma''
Supilinn

**Supilinn** (suom. 'keittokaupunki') on virolaisen Tarton kaupungin kaupunginosa. Se on kaupungin keskustan pohjoispuolella, Emajoen oikealla puolella. Supilinnassa on 1&nbsp;863 asukasta (vuoden 2013 lopussa). Kaupunginosan pinta-ala on 0,48 neliökilometriä, ja se on Tarton pienin kaupunginosa. Supilinn on aiemmin ollut köyhälistön kaupunginosa, jonka rakennuskanta koostuu enimmäkseen 1–2-kerroksisista asuintaloista.

Supilinnaa ympäröivät kaupunginosat: lännessä Tähtvere, koillispuolella Ülejõe, kaakossa Kesklinn.

## Kuvia

Tiedosto:Tartu-Herne1.jpg|Supilinnaan pääsee Kesklinnasta Herne tänavin kautta.
Tiedosto:Supilinn in Tartu 4.JPG|Meloni tänav.
Tiedosto:Emajõe tänav, Kroonuaia silla poolt.jpg|Emajoki Supilinnan kohdalla.
Tiedosto:Puitelamu Tartus Oa 1.jpg|Puutalo Oa tänavin varrella.
Tiedosto:Rulatajad Herne tänaval 2017. aasta märtsis.jpg|Herne tänav (2017)


## Lähteet

## Kirjallisuutta
* Mika Keränen, *Minu Supilinn*, Tartto: Petrone Print 2012 978-9949-479-83-2
* Olev Remsu, *Supilinna poisid*, muistelmaromaani, Tänapäev 2012

## Aiheesta muualla

*Supilinnan kaupunginosan verkkosivusto .
*Raunistula ja Supilinn kohtaavat Tatossa,  Turun Sanomat 6.6.2004
Kesklinn (Tartto)

**Kesklinn** (suomeksi: 'keskikaupunki') on Virossa Tarton kaupunginosa Emajoen oikealla rannalla. Siellä on 6&nbsp;517 asukasta (31. joulukuuta 2013), ja sen pinta-ala on 1,80 neliökilometriä.

Kesklinnan kaupunginosaa ympäröivät pohjoisessa Supilinn, pohjoisessa ja idässä Ülejõe, kaakossa Annelinn, etelässä Karlova, lounaassa ja lännessä Vaksali ja luoteessa Tähtvere.

## Lähteet
Kai Noramies

**Kai Noramies** (ent. Nyberg, 2. tammikuuta 1918 Helsinki – 30. marraskuuta 1976 Helsinki) oli suomalainen kuvanveistäjä, taidemaalari, graafikko ja kemisti.

## Opinnot ja ura
Kai Noramies valmistui filosofian maisteriksi Helsingin yliopistosta kemia pääaineenaan ja taideopintoja hän harjoitti Helsingin yliopiston piirustussalissa ja Vapaassa taidekoulussa vuosina 1946–1948.

Noramies oli Suomen Kuvanveistäjäliiton edustaja 1950- ja 1960-luvuilla Työväen sivistysliitossa, valtion kuvataidetoimikunnan jäsenenä vuosina 1958–1961, sekä jäsenenä Suomen Taiteilijaseurassa ja Kuvataide Senioreissa. Hän toimi kemistinä OTK:n keskuslaboratoriossa vuosina 1948–1966.

Noramies teki myös 15 piirroskertomusta, runoja, radiokuunnelmia, mitaleja, exlibriksiä ja postimerkkijulkaisun kemian professori Johan Gadolinista. 
Hän sai Art Academy Tommaso Camponellan mitalin 1970 ja Cabrovon karikatyyri- ja veistoskilpailusta mitalin Bulgariasta 1977 postuumisti.

Väestöliitto on palkinnut henkilön tai yhteisön, joka on menestyksellisesti toiminut lasten ja perheiden hyväksi. Palkinto on Kai Noramiehen pienoispronssiveistos "Tirkistys tulevaisuuteen". 

Noramiehen veistoksia on myyty huutokaupoissa Suomessa muun muassa Bukowskilla ja Hagelstamilla. Hänen töitään on ollut esillä IL Ponten huutokaupassa Milanossa sekä Wienissä sijaitsevassa Dorotheumissa, joka on Keski-Euroopan suurin taidehuutokauppa.

### Julkiset teokset
*"Nuorten leikki", 1959, Hollolan puisto, Vallila, Helsinki.
*Tohtori V. F. Leskisen muotokuva, 1959, Seinäjoen kaupunginsairaala.
*"Hanhet", 1960, Seinäjoen sairaala.
*"Kurjet", 1961, OTK, Oulu.
*"Jeesus pelastaa Pietarin", 1961 Vuoriniemen kappeli, alttaritaulu.
*"Mylly", 1963, OTK:n mylly, Hämeenlinna, reliefi.
*"OTK:n kasvot", 1963, OTK:n pääkonttori, Helsinki, reliefi
*"Lakeus", Seinäjoen Säästöpankki, 1966, reliefi.
*"Jeesuksen toinen tuleminen", 2000, Ähtärin seurakunta, alttaritaulu.
*"Jeesus pelastaa Pietarin" 2, 2015, Käpylän kirkko, Helsinki, alttaritaulu

*Useita hautamuistomerkkejä eri vuosilta Hietaniemen hautausmaalla Helsingissä ja Turussa
*Teoksia Helsingin kaupungin taidemuseossa, Tampereen kaupunginmuseossa, Didrichsenin taide- ja kulttuurimuseossa, Jyväskylän yliopiston taidekokoelmissa

## Kuvia teoksista

Tiedosto:Lapsi aikatilassa.jpg|*Lapsi aikatilassa*, 1950
Tiedosto:Kai Noramies Nuorten leikki 1959.jpg|*Nuorten leikki*, 1959, Helsinki.
Tiedosto:Hanhet, Kai Noramies 1960 Seinäjoki.jpg|*Hanhet*, 1960, Seinäjoki.
Tiedosto:Nuoret rakentujat, 1971.jpg|*Nuoret rakentujat*, 1971.
Tiedosto:Tirkistys tulevaisuuteen.jpg|*Tirkistys tulevaisuuteen*, 1973.
Tiedosto:Katso.jpg|*Katso*, 1973.


## Lähteet

## Aiheesta muualla
* Taiteilijalle omistettu verkkosivusto 
* Meri-Kirsi Koponen, Lo scultore Kai Noramies ( 1918 - 1976 ). La Tesi di Laurea. La Facolta` di Lettere e Filosofia / Corso di Laurea in lettere Moderne. Milano: Universita` Cattolica del Sacro Cuore di Milano. Pro gradu Kai Noramiehen kuvanveistotaiteesta ja sen filosofiasta, 2003
Harsusara

**Harsusara** (*Carex rariflora*) on sarakasvien heimoon kuuluva kasvilaji. Sen varsi on sileä ja lehdet ovat litteitä sekä puhtaanvihreitä. Harsusaran juurissa on lajityypillinen punakeltainen huopakarvoitus.

Harsusara on erilaistähkäinen saralaji, ja sen kukinnossa on yksi hedetähkä sekä kaksi tai kolme emitähkää. Hedetähkä on pieni ja siinä on enintään kymmenen hedekukkaa. Harsusaran emikukat ovat kolmeluottisia ja pullakot ovat vaaleanvihreitä. Tähkäsuomut ovat mustanruskeita, keskiosastaan kellanruskeita ja suunnilleen pullakoiden levyisiä. Harsusara muistuttaa mutasaraa (*Carex limosa*) sekä riippasaraa (*Carex magellanica*).

Harsusaraa kasvaa sekä Pohjois-Amerikan pohjoisosissa että subarktisessa Euraasiassa. Suomessa harsusaraa tavataan napapiirin pohjoispuolella, lähinnä käsivarren Lapissa.

## Lähteet
* Den virtuella floran: Myggstarr (''Carex rariflora'') 
* Flora of North America: ''Carex rariflora'' 
* Lampinen, R. & Lahti, T. 2017: Kasviatlas 2016. Helsingin yliopisto, Luonnontieteellinen keskusmuseo, Helsinki.  Viitattu 08.11.2017.

### Viitteet

## Aiheesta muualla
* Pinkka, Lajintuntemuksen oppimisympäristö: Harsusara (''Carex rariflora'')
* Suomen Lajitietokeskus: Harsusara (''Carex rariflora'')
Kuningatar Maudin lahti

**Kuningatar Maudin lahti** () on arktinen merialue Kanadan mantereen ja Victoriansaaren kaakkoisosan välissä, Nunavutin territoriossa. Sen länsipuolella on Cambridge Bay, joka johtaa Deasensalmeen ja Coronationinlahteen. Lahden itäpuolella on Simpsoninsalmi ja pohjoispuolella on Victoriansaaren itäpuolitse kulkeva Victoriansalmi. Lahdella olevat saaret ja sen eteläpuolinen rannikko ovat huomattavia lintujen suojelualueita. Eteläpuolinen suojelualue ja lahden itäpuolinen Adelaiden niemimaa ovat myös Kanadan Ahiak-karibujen tärkeitä laidunta- ja lisääntymisalueita.

Lahden nimesi norjalainen tutkimusmatkailija Roald Amundsen vuonna 1905 Norjan kuningattaren Maudin mukaan. Lahden pohjoisosassa sijaitsee ruotsalaisen oopperalaulaja Jenny Lindin mukaan nimetty saari ja itäosassa muun muassa Amundsenin A. E. Nordenskjöldin mukaan nimeämä Nordenskiold Islands -saariryhmä, sekä Hat Island (32 km²) ja O'Reilly Island (34,6 km²). Lahden koillispuolella, Adelaiden niemimaan pohjoispuolella sijaitsee puolestaan Kuningas Williamin saari (13 111 km²). 

John Franklinin retkikunnan kadonnut alus *HMS Erebus* löytyi Kuningatar Maudin lahden itäosasta O'Reillyn saaren länsipuolelta vuonna 2014. Retkikunnan toinen alus *HMS Terror* löytyi Terror Baystä Kuningas Williamin saaren eteläpuolelta vuonna 2016 paikallisen inuitin opastuksella.

## Lähteet
Visa Vegas eRace 2017

**Visa Vegas eRace 2017** oli kaikkien aikojen suurin autosimulaatiokilpailu eSportsin historiassa. Simulaatiokilpailussa Formula E -sarjan suurimmat nimet kohtasivat sarjan faneja täysin virtuaalisessa kilpailussa. Kilpailu käytiin Las Vegasissa, Nevadan osavaltiossa Yhdysvalloissa, The Venetian Hotellissa 7. tammikuuta 2017 Consumer Electronics Show:n yhteydessä, jonka järjesti Consumer Electronics Association. Tapahtuman pääsponsorina toimi luottoyritys Visa. 

Tasan kolme vuotta Formula E -sarjan historian ensimmäisen auton Spark-Renault SRT 01E:n esittelyn jälkeen kaikki sarjan 20 kilpailijaa testasivat taitojaan eritoten tapahtumaa varten suunnitellulla simulaatioradalla, joka perustuu kuuluisaan Las Vegas Stripiin tavoitteenaan voittaa osuus miljoonan euron palkintopotista. Kymmenellä sarjan faneista oli mahdollisuus ottaa tapahtumaan osaa ja yrittää päihittää ammattiautourheilijat. Cloud Sportsin järjestämässä "Road to Vegas" haasteessa valitut kilpailijat käyttivät rFactor 2 peliohjelmaa. Kymmenestä fanista, jotka kilpailivat miljoonan dollarin palkintopotista jopa neljä oli suomalaisia. He olivat Greger Huttu, Aleksi Uusi-Jaakkola, Olli Pahkala ja Aleksi Elomaa.

Kilpailun voiton itselleen nappasi Bono Huis. Hän saavutti myös kilpailun paalupaikan.

### Palkintopotit
*1. sija – 200&nbsp;000 $ (Yhdysvaltain dollaria)
*2. sija – 100&nbsp;000 $
*3. sija – 50&nbsp;000 $
*4. sija – 42&nbsp;500 $
*5. sija – 35&nbsp;000 $
*6. sija – 32&nbsp;500 $
*7. sija – 30&nbsp;000 $
*8. sija – 27&nbsp;500 $
*9. sija – 25&nbsp;000 $
*10. sija – 22&nbsp;500 $
*11–30. sija – 20&nbsp;000 $
***Paalupaikka** – 25&nbsp;000 $
**Nopein kierros* – 10&nbsp;000 $

Lähde:

## Tulokset
### Aika-ajot

### Kilpailu

## Lähteet
Juurihoito (kirja)

**Juurihoito** on Miika Nousiaisen 2016 syksyllä ilmestynyt romaani. Kirjasta on tehty näytelmäversio ja kirjan elokuvaoikeudet on myyty.

## Juoni
Kirja kertoo Pekka ja Esko Kirnuvaaran elämästä. He ovat velipuolia, mutta löytävät toisensa Eskon hammaslääkäriammatin ja Pekan huonokuntoisten hampaiden johdosta. Veljekset päättävät etsiä kadonneen isänsä Onni Kirnuvaaran, jota Esko ei ole ikinä nähnyt, koska kasvoi sijaisperheessä, ja joka hylkäsi Pekan tämän ollessa nuori.

Lopulta veljekset matkustavat jopa Australiaan asti isäänsä etsimään.

## Lähteet
* 
### Viitteet
Ison Mahosaaren jätinkirkko

**Ison Mahosaaren jätinkirkko** on Pohjois-Karjalassa Lieksassa Pielisen saaressa sijaitseva epävarma jätinkirkko. Se olisi Itä-Suomen ensimmäinen jätinkirkko.

## Sijainti
Iso Mahosaari sijaitsee aivan Lieksan kaupungin edustalla noin 9,6 kilometriä Lieksan luterilaisesta kirkosta lounaaseen. Saari sijaitsee Mahonselällä Sipolansaaren ja Kinahmonsaaren välissä. Jätinkirkko on löytynyt saaren kaakkoiskärjestä sen kivikkoiselta harjanteelta.

## Jätinkirkko
Jätinkirkosta ei ole Museoviraston Muinaisjäännösrekisterissä merkintää. Saarella on kuitenkin jo kaksi muinaisjäännöskohdetta ennestään. Jätinkirkon sisäpihaa reunustaa nelikulmainen kivivalli, joka on noin 2 metriä leveä. Jätinkirkon pituus on 23 metriä ja leveys 18 metriä. Kivivallin sisällä on Marianna Ridderstadin mukaan toinen pienempi rakenne, ehkä alkujaan asuinvalli. Jätinkirkon pituusakseli osoittaa 19° pohjoisesta vastapäivään eli pohjoiskoilliseen.

## Ympäristö
Saaren kaakkoiskärjessä on muitakin kiviröykkiöitä. Timo Jussila raportoi viidestä peräkkäin sijaitsevasta kivilatomuksesta, joista yksi on nyt tunnistettu jätinkirkko. Rannasta 30 metrin päässä sijaitsi pyöreä kivikehä, jonka halkaisija on 3,5 metriä. Tästä hieman pohjoiseen sijaitsee kiviröykkiö, jossa on keskellä kuoppa. Röykkiön halkaisija on 3 metriä. Seuraavaksi tulee jätinkirkko, joka jälkeen löytyy halkaisijaltaan 4- ja 6-metriset kivilatomukset. Viimeisen latomuksen keskellä on halkaisijaltaan 1,2-metrinen kivikasa.

Saaren pohjoispäässä 500 metrin päässä sijaitsee kalliolla 7,5 metriä pitkä ja 6 metriä leveä kiviröykkiö.

## Tutkimuksia
Saarella on käyty tarkastamassa muinaisjäännöksiä vuosina 1971 (Maarit Lönnberg) ja 2001 (Timo Jussila). Silloin havaittua kivikehää ei tunnistettu jätinkirkoksi. Kohdetta ei ole vielä tutkittu.

## Lähteet

## Aiheesta muualla
*  
* Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7
* Laakso, Ville: Pieliseltä löydettiin jätinkirkko - yhteys hylkeisiin entistä varmempi, YLE–Tiede, 13.9.2013
* Mikroliitti: Lieksan muinaisjäännökset , 2001
Annanias Mathe

**Annanias Mathe** (n. 1976 – 27. joulukuuta 2016) oli pahamaineinen mosambikilainen rikollinen. Hän on ainoa, joka on onnistunut karkaamaan suuren turvaluokituksen vankilasta Pretoriassa, Etelä-Afrikassa. 

Mathe pidätettiin 51 murhasta, murhan yrityksestä, raiskauksesta ja aseellisesta ryöstöstä marraskuussa 2006. Lopulta hänet tuomittiin 67 rikoksesta yhteensä 54 vuoden vankeustuomioon, josta hän olisi joutunut minimissään istumaan 43 vuotta. 

Vankilaan jouduttuaan hän karkasi sellin ikkunan kautta äärimmäisin turvatoimin vartioidusta C-Max-rangaistuslaitoksesta voideltuaan itsensä vaseliinilla. Hänen vankilapakonsa aiheutti maanlaajuisen etsinnän ja sai paljon julkisuutta Afrikassa. Mathe vangittiin myöhemmin uudelleen ja palautettiin vankilaan. Myöhemmin on sanottu, että vaseliinijuttu oli hämäystä ja Mathe oikeasti karkasi ovesta lahjottuaan vartijansa.

Hän kuoli 40 vuoden iässä 27. joulukuuta 2016 ruoansulatusvaivojen aiheuttamiin komplikaatioihin sairaalahoidosta huolimatta.

## Lähteet
Sysisara

**Sysisara** (*Carex atrofusca*) on sarakasvien heimoon ja sarojen sukuun kuuluva monivuotinen kasvilaji. Sysisara muistuttaa jonkin verran nokisaraa (*Carex fuliginosa*).

Sysisara esiintyy yksittäisversoina tai löyhästi mätästävänä ja kasvaa 10–25 senttimetriä korkeaksi. Sen lehdet ovat litteitä, harmahtavanvihreitä, muutaman millimetrin levyisiä ja pituudeltaan noin puolet varren pituudesta.

Sysisaran kukinnon tähkät näyttävät samannäköisiltä, mutta sysisara on valeyhtäläistähkäinen, sillä hede- ja emikukat ovat yleensä omissa tähkissään. Kukinnon muodostavassa tähkistössä on ylinnä yksi, 7–12 mm pitkä hedetähkä, jossa voi joskus olla myös osittain emikukkia, ja sen alapuolella kahdesta neljään kappaletta, 8–20 mm pitkiä ja nuokkuvia emitähkiä. Hedekukat ovat kolmiheteisiä ja emikukat kolmeluottisia. Tähkäsuomut ovat mustavioletteja, ja pullakot muuttuvat kypsyessään suunnilleen samanvärisiksi. Sysisara on tuulipölytteinen ja kukkii heinäkuussa.

Sysisara on kalkinvaatija ja kasvaa monenlaisilla kosteilla paikoilla tunturialueilla. Sysisaraa kasvaa Pohjois-Kanadassa, Alaskassa, Grönlannissa sekä pohjoisessa Euraasiassa. Suomessa sysisaraa kasvaa vain käsivarren Lapissa, aivan käsivarren kärjessä. Sysisara on Suomessa silmälläpidettävä laji (NT).

Sysisara löydettiin Lapista vuonna 1803. Sysisaran tieteellinen lajinimi tulee latinan kielen mustaa (lat. *ater*) ja mustanruskeaa (lat. *fuscus*) tarkoittavien sanojen yhdistelmästä viitaten sysisaran tummiin pullakoihin.

## Lähteet
* Pinkka – Lajintuntemuksen oppimisympäristö: Sysisara (''Carex atrofusca'')
* Flora of North America: ''Carex atrofusca'' 
* Den virtuella floran: Svedstarr (''Carex atrofusca'') 
* Lampinen, R. & Lahti, T. 2016: Kasviatlas 2015 – Helsingin yliopisto, Luonnontieteellinen keskusmuseo, Helsinki:

## Aiheesta muualla
* Suomen Lajitietokeskus: Sysisara (''Carex atrofusca'')
Tidjani Tall

**Tidjani Tall** (k. 1887) oli yksi Omar Tallia seuranneista tukulorivaltakunnan hallitsijoista.

Omar Tallin kuoleman jälkeen vuonna 1864 hänen veljenpoikansa Tidjani Tall ryhtyi hallitsemaan tukulorien valloittamaa Macinan aluetta. Hän hävitti dogoniliittolaistensa avulla kapinaan nousseen fulbeylimystön ja siirsi pääkaupunkinsa Bandiagaraan. Samaan aikaan Tidjani kilpaili tukulorivaltakunnan johtoasemasta Segun aluetta hallinneen Omar Tallin pojan Amadou Tallin kanssa. Tidjanin kuoltua vallan perivät Tafsiru (1887–1888) ja Mounirou (1888–1893). Ranskalaisten vallattua Bandiagaran vuonna 1893 he asettivat nukkehallitsijaksi Agiboun, joka syrjäytettiin vuonna 1902.

## Lähteet
Kindian alue

**Kindian alue** () on yksi Guinean kahdeksasta ylimmän tason hallintoalueesta. Alueen pinta-ala on 28&nbsp;873 neliökilometriä. Väkiluku oli 1,561 miljoonaa vuonna 2014. Hallinnollinen keskus on Kindian kaupunki.

Aluetta rajaavat pohjoisessa Guinean Bokén ja Labén, idässä Mamoun alue, etelässä Sierra Leone sekä lounaassa Atlantin valtameri ja Conakryn kuvernoraatti.

Kindian alueeseen kuuluu viisi prefektuuria, jotka jakautuvat paikallistasolla yhteensä 40 aliprefektuuriin:
* Coyahin prefektuuri (ISO 3166-2 -koodi: GN-CO), väkiluku 263&nbsp;861 as. (2014), hallintokeskus Coyah;
* Dubrékan prefektuuri (GN-DU), 330&nbsp;548 as.(2014), hallintokeskus Dubréka;
* Forécariahin prefektuuri (GN-FO), väkiluku 242&nbsp;942 (2014), hallintokeskus Forécariah;
* Kindian prefektuuri (GN-KD), 439&nbsp;614 as. (2014), hallintokeskus Kindia ja
* Télimélén prefektuuri (GN-TE), 284&nbsp;409 as.(2014), hallintokeskus Télimélé.

Kindian alue muodostaa osan Atlantin valtameren läheisestä Ala-Guinean luonnonmaantieteellisestä alueesta ().

## Lähteet
Juha Jääskeläinen (jääkiekkomaalivahti)

**Juha Kalevi Jääskeläinen** (s. 17. tammikuuta 1963 Joensuu) on suomalainen entinen jääkiekkomaalivahti. Hän pelasi urallaan yhteensä 41 SM-liigaottelua Joensuun Kiekko-Pojissa, mutta pelasi suurimman osan urastaan kuitenkin suurimmaksi osaksi alemmissa sarjoissa.

## Ura
### Seuraura
Jääskeläinen on Joensuun Kiekko-Poikien kasvatti. Hän esiintyi seuran miesten I-divisioonajoukkueessa ensimmäisen kerran kaudella 1980–1981. Jääskeläinen sai ensimmäiset peliaikansa joukkueessa kuitenkin kaudella 1982–1983, jolloin hän pelasi 19 runkosarjaottelua. JoKP sijoittui I-divisioonan runkosarjassa toiseksi ja eteni aina SM-liigakarsintoihin, mutta joukkue jäi kuitenkin ilman sarjanousua Oulun Kärppien voitettua ottelusarjan lukemin 3-2. Kauden 1986–1987 päätteeksi Jääskeläinen valittiin I-divisioonan toiseen tähdistökentälliseen. Kauden 1988–1989 päätteeksi hän torjui JoKP:n SM-liigaan ja Jääskeläinen valittiin I-divisioonan ensimmäiseen tähdistökentälliseen.

Kaudella 1989–1990 Jääskeläinen kantoi valtaosan JoKP:n torjuntavastuusta SM-liigassa ja hän pelasi 29 runkosarjaottelua. Joukkue jäi kuitenkin runkosarjassa viimeiseksi ja putosi kaudeksi 1990–1991 takaisin I-divisioonaan. Jääskeläinen oli kuitenkin sarjan torjuntaprosenteissa (90,4 %) ja päästyttyjen maalien keskiarvoissa (2.52) toiseksi paras TuTon Jim Bedardin jälkeen. Hän torjui JoKP:n runkosarjan voittoon ja takaisin SM-liigaan kaudeksi 1991–1992. Jääskeläinen valittiin I-divisioonan ensimmäiseen tähdistökentälliseen. Kaudella 1991–1992 hän jäi SM-liigassa joukkueensa kakkosmaalivahdiksi Juha Vireniukselle ja pelasi vain 12 runkosarja- ja yhden liigakarsintaottelun. JoKP putosi kauden päätteeksi jälleen I-divisioonaan.

Jääskeläinen jatkoi kaudella 1992–1993 JoKP:n kakkosmaalivahtina Janne Valtoselle. Hän puki kauden aikana myös Savonlinnan Pallokerhon paidan yhteen II-divisioonaotteluun. Kaudeksi 1993–1994 Jääskeläinen siirtyi Kajaanin Hokkiin, jota hän oli nostamassa III-divisioonasta II-divisioonaan. Kaudella 1994–1995 hän jatkoi II-divisioonassa Suomussalmen Palloseuran maalinsuulla ja kaudella 1995–1996 Rovaniemen Kiekossa. Jääskeläinen lopetti RoKissa pelaajauransa kevääseen 1998.

### Maajoukkueura
Jääskeläinen pelasi alle 20-vuotiaiden MM-kilpailuissa vuonna 1983, jolloin hän toimi Suomen pääasiallisena kakkosmaalivahtina Matti Rautiaiselle ja pelasi vain yhden ottelun. Jääskeläinen pelasi myös alle 18-vuotiaiden EM-kilpailuissa vuonna 1988, jolloin hän voitti hopeaa. Eskelinen palkittiin turnauksen parhaana maalivahtina.

## Muuta
Jääskeläisellä on ollut uransa jälkeen Rovaniemellä jääkiekkoaiheista lahjatavaroiden ja askartelutarvikkeiden vähittäiskauppaa harjoittanut yritys Liiga Jässi Oy.

## Lähteet
*
*

### Viitteet
Bokén alue

**Bokén alue** () on yksi Guinean kahdeksasta ylimmän tason hallintoalueesta. Alueen pinta-ala on 31&nbsp;186 &nbsp;neliökilometriä ja väkiluku oli 1,083 miljoonaa vuonna 2014. Aluetta rajaa lounaassa Atlantin valtameri, pohjoisessa Guinea-Bissau ja Senegal, idässä Guinean Labén ja etelässä Kindian alue.

Hallinnollinen keskus on Bokén kaupunki (61&nbsp;&nbsp;758 as.). Myös satamakaupunki Kamsar (113&nbsp;350 as.), bauksiittikaivoskaupunki Sangaredi (76&nbsp;425 as.) ja prefektuurikeskus Fria (61&nbsp;582 as.) ovat suurehkoja paikkakuntia alueella.

Bokén alueeseen kuuluu viisi prefektuuria, jotka jakautuvat paikallistasolla yhteensä 32 aliprefektuuriin:
* Boffan prefektuuri (ISO 3166-2 -koodi: GN-BF), väkiluku 212&nbsp;583 (2014), hallintokeskus Boffa (27&nbsp;130 as.),
* Bokén prefektuuri (GN-BK), väkiluku 450&nbsp;278, hallintokeskus Boké,
* Frian prefektuuri (GN-FR), väkiluku 96&nbsp;700, hallintokeskus Fria (61&nbsp;582 as.),
* Gaoualin prefektuuri (GN-GA), väkiluku 193&nbsp;612, hallintokeskus Gaoual (20&nbsp;570 as.) ja
* Koundaran prefektuuri (GN-KN), väkiluku 129&nbsp;974, hallintokeskus Koundara (27&nbsp;296 as.).

Bokén alueen pääosa kuuluu Ala-Guinean () ja koillisosa Keski-Guinean luonnonmaantieteelliseen alueeseen ().

## Lähteet

## Aiheesta muualla
*Mining for Long-term Change in Guinea (Sept. 2016)  (ifc.org)
Juha Jääskeläinen

**Juha Jääskeläinen** voi tarkoittaa seuraavia henkilöitä:

*Juha E. Jääskeläinen, suomalainen neurokirurgi ja tutkija
*Juha Jääskeläinen, suomalainen vuonna 1984 syntynyt jääkiekkoilija, pelipaikaltaan hyökkääjä
*Juha Jääskeläinen, suomalainen vuonna 1963 syntynyt jääkiekkoilija, pelipaikaltaan maalivahti
Samppa Batal

**Hamdi Amir Samppa Batal** (s. 1990 Helsinki) on suomalainen elokuvaohjaaja, käsikirjoittaja, tuottaja ja näyttelijä.

## Ura
Batalin ohjaamia kokoillan elokuvia ovat *[[Äpärä (elokuva)|Äpärä]]* (2016), *[[Äiti (vuoden 2019 elokuva)|Äiti]]* (2019), *[[Aikamies]]* (2022) ja *[[Omenavarkaat]]* (2024).

Batalin ohjaama lyhytelokuva *Sometimes We Swim* palkittiin New Yorkissa elokuvafestivaalin kunniamaininnalla marraskuussa 2019. *Aikamies* palkittiin parhaana elokuvana Varsovan kansainvälisten elokuvajuhlien Free Spirit -kilpasarjassa 2022. Palkinto osoitettiin elokuvan ohjaajalle.

Batal palkittiin Humanismin käsi -palkinnolla 2025 elokuvasta *Omenavarkaat*.

Näyttelijänä Batal on toiminut mm. elokuvissa *[[Se mieletön remppa]]* (2020), *[[Rikinkeltainen taivas (elokuva)|Rikinkeltainen taivas]]* (2021) *[[Prinsessa Pikkiriikki (elokuva)|Prinsessa Pikkiriikki]]* (2024). Lisäksi hän on näytellyt muun muassa hittisuosion saaneessa ''Queen of Fucking Everything'' -sarjassa, Venla-palkitun *[[Nörtti: DragonSlayer666]]* -sarjan toisella kaudella sekä *[[Kummeli esittää: Kontio & Parmas]]* -sarjan kaikilla kausilla. Hän on myös kuvannut Hamdi Batal -nimellä.

Batal on valmistunut media-assistentiksi Stadin ammattiopistosta vuonna 2017. Elokuva-alan töiden lisäksi hän on työskennellyt pizzakuskina ja vierasvenesataman hoitajana.

Batal on Jussi-palkinnot jakavan Filmiauran hallituksen jäsen.

## Yksityiselämä
Batalin äiti on suomalainen ja isä jordanialainen.

## Valikoidut ohjaukset

### Elokuvat
* *[[Omenavarkaat]]* (2024)
* *[[Aikamies]]* (2022)
* ''Äiti'' (2019)
* *[[Äpärä (elokuva)|Äpärä]]* (2016)

### TV-sarjat
* ''Mielensäpahoittaja – ennen kaikki oli paremmin'' (2019).

## Lähteet

## Aiheesta muualla
* 
* 
* 
* 
*
Äbädä

**Äbädä** (, , ) on harmiton metsän henki tataarien mytologiassa. Se näyttää vanhalta naiselta. Äbädä on edustettuna myös siperialaisten mytologioissa.

Äbädä on demoni tai henki. Hän on turkkilainen metsän olento, luonteeltaan samanlainen kuin Iyes. Hän suojelee metsän lintuja, puita ja eläimiä. Hän näyttäytyy sini-ihoisen ihmisen muodossa, jolla on kaksi suurta sarvea, vihreät hiukset ja pitkä vihreä parta koko kasvojen yli sekä nuija tai piiska joka edustaa hänen määräysvaltaansa metsässä. Hän voi muuttaa muotoaan moniin eri muotoihin. Ihmisenä hän näyttää talonpojalta, jolla on hehkuvat silmät ja hänen kenkänsä ovat väärinpäin. Jos joskus joutuu kohtaamaan Äbädän, on hänet välittömästi taltutettava kääntämällä kaikki omat vaatteensa nurinpäin ja väärinpäin, ja sekä laittamalla kengät vääriin jalkoihin.

## Aiheesta muualla
* Татар мифлары (tataariksi)
Unidos Podemos

**Unidos Podemos** (suom. "Yhdessä me voimme") on espanjalainen vasemmistolainen vaaliliitto, joka muodostettiin Espanjan parlamenttivaalien edellä. Vaalit pidettiin 26. kesäkuuta 2016. Sen muodostavat Podemos, Izquierda Unida sekä vihreiden puolueiden Equo; lisäksi mukana on pienempiä alueellisia puolueita, kuten Baleaarien *Més per Mallorca*, Galician *En Marea*, Katalonian *En Comú Podem*, Navarran *Batzarre* ja Valencian *A la valenciana*.

Marraskuun 2019 vaaleissa vaaliliitto oli mukana feminiini-muotoisella nimellään **Unidas Podemos**. Siinä oli mukana tärkeimpänä puolueena Pablo Iglesiasin johtama Podemos sekä pienempi Izquierda Unida (Yhdistynyt vasemmisto). Unidas Podemos sai vaaleissa 35 paikkaa ja aloitti hallitusyhteistyön suurimman puolueen, sosialistien PSOE:n kanssa muodostetussa Pedro Sánchezin hallituksessa.

## Lähteet
*The Guardian: Unidos Podemos: Spain’s leftwing alliance hoping to end political impasse 

### Viitteet
Jonathan Hutchings

**Jonathan Hutchings** on Suomessa 1970-luvun alkupuolelta asti asunut walesiläinen näyttelijä, muusikko ja kääntäjä. Hänet tunnetaan muun muassa ääninäyttelijänä lukuisista mainoksista ja lyhytelokuvista kuten Rare Exports, Inc. tai Rare Exports: The Official Safety Instructions sekä pitkistä elokuvista *[[Rare Exports]]*, *[[Äpärä (elokuva)|Äpärä]]* ja *[[Äiti (vuoden 2019 elokuva)|Äiti]]*.

Hutchings on ollut mukana vuonna 2005 perustetussa englanninkielisessä harrastajateatteriryhmässä The Really Small Theatre Company.

## Lähteet

## Aiheesta muualla
* 
*
Krista Hannula

**Krista Hannula** on suomalainen elokuvakäsikirjoittaja, ohjaaja, tuottaja ja näyttelijä. Hän on osakkaana vuonna 2018 perustetussa Character House -tuotantoyhtiössä. Hän on valmistunut maisteriksi Aalto-yliopistosta elokuvataiteen laitokselta, pääaineenaan elokuva- ja tv-käsikirjoittaminen.  

Hannula on toiminut tuottajana ja käsikirjoittajana kokoillan elokuvissa  Äpärä (2016), ''Äiti'' (2019) ja tuottajana muun muassa Luottomies -elokuvassa ”ALL IN” (2024). Lisäksi hän on kirjoittanut ja ohjannut sarjoja, kuten kolmiosaisen dokumenttisarjan Antti Tuiskusta, nimeltään *Kuolemattomuusprojekti*  (2025), sekä useita  lyhytelokuvia. Hannula näytteli naispääosaa lyhytelokuvassa *[[Sometimes We Swim]]*, joka palkittiin New Yorkissa Nordic International Film Festival -elokuvafestivaalin kunniamaininnalla 2019.

## Lähteet

## Aiheesta muualla
*
Äpärä (elokuva)

**Äpärä** on syksyllä 2016 ensi-iltansa saanut suomalainen draamaelokuva, jonka on ohjannut Samppa Batal. Elokuvan englanninkielinen nimi on *Bastard* ja lähes puolet elokuvasta on englanniksi puhuttua. Elokuvan päärooleja esittävät Eppu Pastinen, Krista Hannula, Satu Silvo ja Jonathan Hutchings, ja muissa rooleissa nähdään Anssi Niemi, Anna Böhm, Ernest Lawson ja Matti Pajulahti.

## Juoni
Elokuva kertoo rakastuneesta nuoresta parista, Simosta ja Jonnasta. Heidän elämänsä järkkyy, kun paljastuu, että Simon äidillä ja Jonnan isällä on saattanut olla aikoinaan suhde. Harmittomat epäilyt käynnistävät koko perhettä järisyttävän ketjureaktion osapuolten tehdessä omia johtopäätöksiään. Alkaa häikäilemätön peli, jossa ei säälitä ketään. Tilannetta ei myöskään paranna perheen musta lammas, Jori, joka kantaa oman kortensa kekoon todistamalla hulluuteen asti intohimoista tarvettaan tulla rakastetuksi. 

## Vastaanotto

Elokuvaa kritisoitiin etenkin käsikirjoituksestaan. *[[Ilta-Sanomat|Ilta-Sanomien]]* Tarmo Poussu kehui näyttelijöitä, varsinkin Satu Silvoa, ja piti elokuvaa lupaavana debyyttinä tekijöiltään. *[[Film-O-Holic.com]]*-elokuvasivuston Henri Nerg pitää amatöörien tekemää kokopitkää elokuvaa kunnianhimoisena psykologisen trillerin yritelmänä, jonka uskottavuus katoaa haparoivan tarinan ja kehnojen näyttelijäsuoritusten myötä. Myönteisesti hän mainitsee kuvauksen, etenkin pitkät käsivaraotot. *[[Helsingin Sanomat|Helsingin Sanomissa]]* Veli-Pekka Lehtonen kirjoitti *Äpärän* tuntuvan monesti pikemminkin rikoskuunnelmalta kuin elokuvalta, tekstivetoisen ja minimalistisen kuvakerronnan takia. *DVD-oppaassa* Vesa Aleksi pitää elokuvan seksuaalista latausta kiehtovan omituisena ja henkilöohjausta hyvänä, mutta käsikirjoitusta surkeana, väkinäisen moniulotteisena.

## Lähteet

## Aiheesta muualla
* https://www.facebook.com/bastardmovie
* http://www.blacklionpictures.fi/press/apara/
* http://www.episodi.fi/elokuvat/apara/
* http://www.aamulehti.fi/kulttuuri/elokuva-arvio-kerrankin-kotimaisen-elokuvan-hahmot-puhuvat-alykkaasti-ja-sivistyneesti-24029076 
* https://www.is.fi/elokuvat/art-2000001940810.html 
* http://www.eeva.fi/jutut/kulttuuri/elokuvat/yllattavan-koskettava-apara 
* http://www.kulttuuritahdet.com/uutiset.html?71652
Theodor Alexejeff

**Frans Theodor Alexejeff** (27. syyskuuta 1866 Helsinki – 29. huhtikuuta 1918 Viipuri) oli suomalainen virkamies, joka toimi pitkään Postilaitoksen palveluksessa matkapostiexpeditöörinä. Suomen sisällissodan aikana Alexejeff hoiti punaisten liikennepäällikön tehtäviä Postineuvoston alaisuudessa, vaikka ei varsinaisesti ollutkaan sen jäsen. Valkoiset teloittivat hänet Viipurin taistelun yhteydessä postitalon pihamaalla yhdessä viiden postineuvoston jäsenen, kuten Kössi Ahmalan ja Juho Valon, kanssa.

Aviottomana lapsena syntyneen Alexejeffin äiti oli palvelijatar Johanna Kristina Forsström ja kasvatti-isä venäläinen aliupseeri Ivan Alexejeff. Hän kirjoitti ylioppilaaksi Turussa 1887 ja opiskeli sen jälkeen Helsingin yliopistossa oikeustiedettä. Vuodet 1896–1900 Alexejeff toimi postinmestarina Sortavalassa ja sen jälkeen sisällissotaan saakka matkapostiexpeditöörinä asemapaikkanaan Helsinki. Hän kirjoitti myös lukuisia postiasiain hoitoon liittyviä teoksia. Alexejeff on toimittanut muun muassa 1911 ilmestyneen *Postikirjan*, jossa koko postilaitoksen toiminta käydään läpi yksityiskohtaisesti.

Alexejeff avioitui vuonna 1893 Ilma Maria Karolina Grönlundin kanssa.

## Julkaisut
*
*
* 
*
*
*
**

## Lähteet
Hopeauikku

**Hopeauikku** (*Podiceps occipitalis*) on uikkulintuihin kuuluva lintulaji. Sen levinneisyysaluetta ovat Etelä-Amerikassa Argentiina, Bolivia, Chile, Falklandinsaaret ja Paraguay. Sitä esiintyy hyvin laajalla alueella, mutta yleisesti ottaen sen populaation suuruus on pienenemässä.

Se on muuttolintu, ja talvella se siirtyy levinneisyysalueen pohjoisosiin. Sitä ei yleensä esiinny metsissä vaan makeavetisissä järvissä, toisinaan myös suolajärvissä. Se pesii Argentiinassa ja Chilessä.

Alalajia *P. o. juninensis* tavataan Kolumbiasta Luoteis-Argentiinaan ja Pohjois-Chileen, alalajia *P. o. occipitalis* Keski- ja Etelä-Chilessä, Argentiinassa ja Falklandsaarilla.

## Kuvaus
Hopeauikku on 28 senttimetriä pitkä. Sen kaksi alalajia eroavat toisistaan pään ja naamahöyhenten värityksen suhteen. Eteläisellä muodolla on musta päälaki, ja sen pään sivut ovat harmaat. Kaula, rinta ja vatsa ovat valkoiset, selkä on tummanharmaa ja sivut ja kupeet ovat mustat. Nokka ja koivet ovat mustat, silmät punaiset. Se on samannäköinen kuin juninjärvenuikku (*Podiceps taczanowskii*).

## Biologia
Hopeauikku esiintyy pienissä ryhmissä. Se syö vedestä selkärangattomia, joita se saalistaa sukeltamalla. Sen ravintoon kuuluvat vesiperhoset, vedessä elävät kovakuoriaiset, surviaissääsket ja pikkumalluaiset.

Lintu pesii yhteiskunnissa makeavetisissä järvissä. Pesä koostuu usein kelluvista kasvimatoista. Pesintää on havaittu Kolumbiassa helmikuussa ja Perussa syyskuusta maaliskuuhun, mutta yleisimmin muninta tapahtuu marras-tammikuussa.

## Lähteet
Faranahin alue

**Faranahin alue** () on yksi Guinean kahdeksasta ylimmän tason hallintoalueesta. Alueen pinta-ala on 35&nbsp;581 neliökilometriä ja väkiluku oli 941&nbsp;554 vuonna 2014. Hallinnollinen keskus on Faranah (77&nbsp;918 as.). Aluetta rajaavat lännessä Guinean Mamoun ja Labén alueet, pohjoisessa Mali, idässä Kankanin alue sekä etelässä Nzérékorén alue ja lounaassa Sierra Leone.

Faranahin alueeseen kuuluu neljä prefektuuria, jotka jakautuvat paikallistasolla yhteensä 38 aliprefektuuriin:
* Dabolan prefektuuri (ISO 3166-2 -koodi: GN-DB), väkiluku 181&nbsp;137 as. (2014), hallintokeskus Dabola (38&nbsp;464 as.); 
* Dinguirayen prefektuuri (GN-DI), 196&nbsp;469 as., hallintokeskus Dinguiraye (47&nbsp;207 as.);
* Faranahin prefektuuri (GN-FA), 280&nbsp;170 as., hallintokeskus Faranah (77&nbsp;918 as.); ja
* Kissidougoun prefektuuri (GN-KS), 283&nbsp;778 as., hallintokeskus Kissidougou (103&nbsp;335 as.).

Faranahin alueen pääosa kuuluu Ylä-Guinean () luonnonmaantieteelliseen alueeseen ja eteläosa (Kissidougoun prefektuuri) Metsä-Guineaan ().

## Lähteet
Juho Valo

**Juho Vihtori (Johan Viktor) Valo** (24. syyskuuta 1866 Pornainen – 29. huhtikuuta 1918 Viipuri) oli suomalainen posteljooni ja ammattiyhdistysvaikuttaja, joka toimi kahteen otteeseen nykyisen Posti- ja logistiikka-alan unionin ensimmäisen edeltäjän Suomen Postiljooniyhdistyksen puheenjohtajana. Hänet teloitettiin sisällissodan aikana Viipurissa.

Helsingissä arvopostikantajana työskennellyt Valo valittiin Postiljooniyhdistyksen ensimmäiseksi puheenjohtajaksi järjestön perustavassa kokouksessa Tampereella vuonna 1906. Tehtävän myöhemmin jättänyt Valo palasi yhdistyksen puheenjohtajaksi 1917, vaikka oli tiettävästi haluton ottamaan sitä vastaan. Hän oli aktiivisesti mukana myös Raittiusyhdistys Koiton sekä sosialidemokraattisen puolueen toiminnassa. Lisäksi Valo kuului muun muassa Helsingin Työväen Säästöpankin johtokuntaan. 

Sisällissodan syttyessä Valo nimitettiin punaisten perustaman Postineuvoston jäseneksi. Valkoiset teloittivat hänet Viipurin taistelun aikana huhtikuussa 1918 Viipurin postitalon pihamaalla. Samassa yhteydessä ammuttiin myös viisi muuta Postineuvoston jäsentä, kuten Kössi Ahmala ja Theodor Alexejeff.

## Lähteet
Ensembl

**Ensembl** on Euroopan bioinformatiikan instituutin ja Sanger-instituutin yhteenliittymä, joka on perustettu vuonna 1999 Human Genome Projectin valmistuttua. Ensemblin tehtävä on tarjota keskitetty tietolähde genetiikan, molekyylibiologian ja muiden selkärankaisten genomeja tutkivien tutkijoiden käyttöön.

Ensemblin kanssa vastaavia biologisia tietokantoja on NCBI:llä ja Kalifornian yliopistolla.

## Tausta
Ihmisen genomi sisältää kolme miljoonaa emäsparia, jotka ovat koodattu 20 000–25 000 geeniin. Pelkällä genomilla on vain vähän käyttöä, mikäli geenien sijaintia ja keskenäisiä vuorovaikutuksia ei kyetä tunnistamaan. Yhtenä vaihtoehtona on käsityönä tehtävä geenien selvittäminen. Tässä tavassa joukko tutkijoita yrittää paikallistaa geenejä hyödyntäen tutkimustyössä syntynyttä dataa ja julkisia tietokantoja. Tämä on hidas tapa. Toinen tapa on automaattinen tiedonetsintä, jossa käytetään tietokoneiden laskentatehoa sekvenssien laskemiseen.

Ensembl-projektissa sekvenssidata on purettu muistiinpanosysteemiin (kokoelmaan ohjelmaputkia, jotka on kirjoitettu Perlillä), joka tekee tunnettujen geenien sijainnista tietokannan ja tallentaa ne MySQL-tietokantaan tulevaa analysointia ja käyttöä varten. Ensembl tekee datasta vapaasti saatavaa tutkijoiden käyttöön. Kaikki Ensemblin tuottama data ja ohjelmakoodi on ladattavissa ja käyttäjille on olemassa myös julkinen tietokantapalvelin. Ensemblin nettisivusto tarjoaa myös visuaalisia näkymiä kerättyyn dataan.

Ajan kanssa projekti on laajentunut kattamaan keskeisiä tutkimustyössä käytettäviä eläimiä kuten hiiriä, banaanikärpäsiä ja seeprakaloja. Näiden lisäksi on laajempi kirjo genomin dataa kuten geenien muuntelua ja muita ominaisuuksia. Huhtikuusta 2009 lähtien sisarprojekti Ensembl Genomes on laajentanut tutkimuksia koskemaan kasveja, sieniä, bakteereja ja alkueliöitä alkuperäisen projektin keskittyessä selkärankaisiin.

## Aiheesta muualla
*Ensemblin kotisivut 
* Artikkeli: An Overview of Ensembl
Ihaste

**Ihaste** on virolaisen Tarton kaupungin kaupunginosa. Se sijaitsee Annelinnan eteläpuolella noin neljän kilometrin päässä kaupungin keskustasta kaakkoon, Emajoen vasemmalla puolella. Ihasten väkiluku on 2&nbsp;497 (31. joulukuuta 2013) ja pinta-ala 4,24 neliökilometriä.

Kaupunginosa jakautuu kahteen osaan, vanhaan ja uuteen Ihasteen. Emajoen ylittävä Ihasten silta yhdistää Ihasten ja Ropkan teollisuusalueen.

Kaupunginosaa ympäröivät pohjoisesta alkaen myötäpäivään seuraavat Tarton kaupunginosat ja naapurikuntien alueet: Annelinn, Lohkva (Luunjan kunta), Veibri (Luunjan kunta), Haaslava (Haaslavan kunta), Aardlapalu (Haaslavan kunta) Soinaste (Ülenurmen kunta) ja Ropkan teollisuusalue.

## Lähteet

## Aiheesta muualla

*Ihasten ratsastus- ja vapaa-ajankeskus
Makke Leppänen

**Makke Leppänen** (PsM, MBA) on suomalainen psykologi. Hän on syventynyt erityisesti organisaatioiden ja ihmisten asenteen arviointiin ja kehittämiseen.

Hän tekee myös maajoukkuetason urheilijoiden mindset- ja mentaalivalmennusta yhdessä veljensä Niko Leppäsen kanssa.

Leppänen on kirjoittanut kirjat *Johda ihmistä – psykologiaa johtajille* (2012)  ja *Pääasia – organisaation psykologinen pääoma* (2013) *, Mieli rantakuntoon – johtajien mentaalivalmennus* (2016) sekä *Itseluottamus – kestomenestys mielessä* (2017).

## Lähteet

## Aiheesta muualla
*www.corendo.fi
*www.itseluottamus.com
Feniks (Arijan albumi)

**Feniks** (Феникс) on venäläisen heavy metal -yhtye Arijan 11. albumi, joka julkaistiin vuonna 2011.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Dark City 
* InterMedia 
* NEWSmusic 
* Metal-Temple.com 

## Kokoonpano
* Mihail Žitnjakov – laulu
* Vladimir Holstinin – kitara
* Sergei Popov – kitara
* Vitali Dubinin – basso
* Maksim Udalov – rummut

## Lähteet
Lazarev.

**Lazarev.** (Лазарев.) on venäläisen pop-laulaja Sergei Lazarevin neljäs studioalbumi. Se julkaistiin 12. joulukuuta 2012.

## Kappaleet
# Make You Say
# Take It Off
# Stumblin’
# Under The Moon
# Нереальная любовь
# I Need Love (DJ SAN)
# Moscow To California (DJ M.E.G. ja Timati)
# 7 Wonders
# Storm
# Keep Your Mouth Shut
# Warrior
# Слёзы в моём сердце (ChinKong Production)
# Отпускаю 
# Desire (Gilles Luka)
# Take It Off (Venderov Remix)
# Cure the Thunder (feat. T-Pain)

## Arvostelut
* Newsmuz 

## Lähteet
Khalid Yafai

**Klalid Yafai** (s. 11. kesäkuuta 1989) on englantilainen kärpässarjan nyrkkeilijä ja hallitseva WBA-liiton maailmanmestari.

## Amatööriura
Amatöörinä Yafai edusti Englantia kesäolympialaisissa 2008 häviten puolivälierissä Kuubaa edustaneelle Andry Laffitalle.

## Ammattiura
Yafai aloitti ammattilaisuransa vuonna 2012. Ensimmäisen merkittävän ottelun Yafal otteli vuonna 2014. Ottelussa Yafai tyrmäsi Yaqub Kareemin vartaloiskulla kolmannessa erässä. Toinen vuonna 2014 käyty merkittävä ottelu oli Everth Bricenoa vastaan. Yafai kaatoi ottelun aikana Bricenon kolmesti maahan, mutta irlantilainen nousi joka kerta ylös ja ottelu päättyi Yafain selkeään pistevoittoon. Vuonna 2016 Yafai otteli pienen WBA Intercontinental -liiton mestaruudesta Dixon Floresia vastaan tyrmäten tämän ottelun ensimmäisesä erässä. WBA-liiton mestariksi Yafai nousi voittamalla painoluokkaan liian painavan Luis Concepcionin kaikin tuomariäänin.

## Lähteet

## Aiheesta muualla
*boxrec.com
Tšerez vse vremena

**Tšerez vse vremena** (Через все времена) on venäläisen heavy metal -yhtye Arijan 12. albumi, joka julkaistiin vuonna 2014.

## Kappaleet
# 
# 
# 
# 
# 
# 
# 
# 
# 
# 
# Точка невозврата (sinfoninen versio)

## Arvostelut
* InterMedia 

## Kokoonpano
* Mihail Žitnjakov – laulu
* Vladimir Holstinin – kitara
* Vitali Dubinin, – basso, 
* Sergei Popov – kitara
* Maksim Udalov – rummut

## Lähteet
Annelinn

**Annelinn** (suom. 'Annen kaupunki') on virolaisen Tarton kaupungin kaupunginosa. Se sijaitsee Emajoen vasemmalla rannalla. Sen väkiluku on 27&nbsp;755 (31. joulukuuta 2013),joka on 27,34 prosenttia kaupungin koko väkiluvusta. Sen pinta-ala on 5,40 neliökilometriä, ja se on siten kaupunginosista laajin. 

Annelinn koostuu lähinnä viisi- ja yhdeksänkerroksista neuvostoaikaisista kerrostaloista. Alueen asemakaavan suunnittelivat vuosina 1969–1973 Eesti Projektin arkkitehdit Mart Port ja Maie Meelak. Alkujaan sinne piti tulla neljä pienaluetta, mutta valmiiksi tuli vain kaksi. Annelinn on suunniteltu amfiteatterimuotoiseksi, siten että sen taustalla ovat korkeimmat rakennukset ja kuvitteellinen keskus on Emajoen rantaniityllä.

Annelinnaa ympäröivät pohjoisesta alkaen myötäpäivään seuraavat kaupunginosat: Jaamamõisa, Lohkva (Luunjan kunta), Ihaste, Ropkan teollisuusalue, Karlova, Kesklinn ('kaupungin keskusta') ja Ülejõe.

Annelinnassa on useita kouluja:
*Tartu Annelinna Gümnaasium
*Tartu Descartes'i Lütseum
*Tartu Kivilinna Gümnaasium
*Tartu Hansa Kool
*Tartu Vene Lütseum


Tiedosto:Tartu Annelinn1.JPG|
Tiedosto:Annelinn2.JPG|
Tiedosto:Sõpruse sild, 2009-3.JPG|Emajoen ja Annen kanavan ylittävä Ystävyydensilta (*Sõpruse sild*) yhdistää Annelinnan ja Karlovan.
Tiedosto:Annelinn.JPG|Näkymä keskustasta
Tiedosto:Annelinn, Kaunase pst 24, 25.JPG|
Tiedosto:Annelinn, Anne 80 (2).JPG|


## Lähteet
Ropka

**Ropka** on virolaisen Tarton kaupungin kaupunginosa. Sen väkiluku on 5&nbsp;078 (31. joulukuuta 2013) ja pinta-ala 1,44 neliökilometriä.

Ropkaa ympäröivät pohjoisesta alkaen myötäpäivään seuraavat Tarton kaupunginosat ja naapurikunnan alueet: Karlova, Vaksali, Ropkan teollisuusalue, Soinaste (Ülenurmen kunta), Variku ja Tammelinn.

Kaupunginosa on saanut nimensä Ropkan kartanon mukaan.

## Lähteet
Ropkan teollisuusalue

**Ropkan teollisuusalue** () on virolaisen Tarton kaupungin kaupunginosa. Sen väkiluku on 2&nbsp;424 (31. joulukuuta 2013) ja pinta-ala 3,64 neliökilometriä.

Emajoen ylittävä Ihasten silta yhdistää Ihasten kaupunginosan ja Ropkan teollisuusalueen.

Teollisuusaluetta ympäröivät pohjoisesta alkaen myötäpäivään Tarton kaupunginosat ja naapurikunnan alueet: Ropka, Karlova, Annelinn, Ihaste Soinaste (Ülenurmen kunta), Ropka, Variku.

## Lähteet
Nightwing (täsmennyssivu)

**Nightwing** voi tarkoittaa ainakin seuraavia:

* Nightwing, DC Comics -kustantamon supersankarititteli, jonka tunnetuin kantaja on Dick Grayson
* *[[Yön siivet]]* (*Nightwing*), Arthur Hillerin ohjaama elokuva vuodelta 1979
* Nightwing, brittiläinen 1970-luvun lopulla perustettu rockyhtye
* *[[Nightwing (albumi)|Nightwing]]*, Marduk-yhtyeen albumi vuodelta 1998
* ”Nightwing”, kappale Black Sabbathin vuoden 1989 albumilla *[[Headless Cross]]*.
Jaamamõisa

**Jaamamõisa** (suomeksi: 'asemakartano') on virolaisen Tarton kaupungin kaupunginosa. Sen väkiluku on 3&nbsp;261 (31. joulukuuta 2013) Sen pinta-ala on 1,50 neliökilometriä.

Jaamamõisaa ympäröivät pohjoisesta alkaen myötäpäivään seuraavat kaupunginosat: Tila (Tartumaa), Rõõmu (Luunjan kunta), Lohkva (Luunjan kunta), Annelinn, Lohkva (Luunjan kunta), Annelinn, Annelinn, Ülejõe ja Raadi-Kruusamäe

## Lähteet
Trifenyyliarsiinioksidi

**Trifenyyliarsiinioksidi** (C18H15AsO) on arseenin organometalliyhdiste. Yhdistettä voidaan käyttää orgaanisen kemian synteeseissä. Se on trifenyylifosfiinioksidin arseenianalogi.

## Ominaisuudet
Huoneenlämpötilassa trifenyyliarsiinioksidi on vaaleanruskeaa kiteistä ainetta. Se esiintyy usein kidevedellisenä hydraattina. Trifenyyliarsiinioksidi liukenee niin alifaattisiin kuin aromaattisiin hiilivetyihin sekä kloroformiin ja tetrahydrofuraaniin. Aine on Lewis-emäs ja muodostaa komplekseja useiden pääryhmien metallien sekä siirtymämetallien kanssa. Trifenyyliarsiinioksidi on monien muiden arseeniyhdisteiden tavoin erittäin myrkyllistä ja karsinogeenista.

## Valmistus ja käyttö
Trifenyyliarsiinioksidia voidaan valmistaa hapettamalla trifenyyliarsiinia esimerkiksi vetyperoksidin, kaliumpermanganaatin, perkloorihapon tai metyylireniumtrioksidin avulla.

Trifenyyliarsiinioksidia voidaan käyttää ligandina katalyyteissä, joita käytetään hapetettaessa α,β-tyydyttymättömiä karbonyyliyhdisteitä enantioselektiivisesti epoksideiksi.

## Lähteet
Ülejõe

**Ülejõe** (suomeksi: 'Joen yli' ) on virolaisen Tarton kaupungin kaupunginosa. Se sijaitsee Emajoen vasemmalla rannalla. Sen väkiluku on 8&nbsp;226 (31. joulukuuta 2013) ja pinta-ala on 3,02 neliökilometriä.
 
Ülejõen kaupunginosaa ympäröivät pohjoisesta alkaen myötäpäivään seuraavat kaupunginosat: Vahi (Tarton kunta), Raadi-Kruusamäe, Jaamamõisa, Annelinn, Kesklinn (*Kaupungin keskusta*), Supilinn, Tähtvere, Tähtvere (Tähtveren kunta), Vorbuse (Tähtveren kunta).

## Lähteet


 Kivi tänav I.JPG| Kivi tänav I. 
 Jaama tänav.JPG| Jaama tänav. 
 Vaade Jaama tänavale.JPG| Vaade Jaama tänav.
Agloolik

**Agloolik** tai **Aglookik** on inuiittien mytologian hylje-eläinten suojelija, henki joka asuu jään alla. Hän on hyväntahtoinen ihmisiä kohtaan ja auttaa heitä metsästyksen ja kalastuksen aikana. Agloolikin vihollinen on häijy meren jumalatar Sedna.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet
Jake Oettinger

**Jake Oettinger** (s. 18. joulukuuta 1998 Lakeville, Minnesota) on yhdysvaltalainen jääkiekkoilija, joka edustaa Pohjois-Amerikan NHL:ssä pelaavaa Dallas Starsin jääkiekkojoukkuetta. Syyskuussa 2022 Oettinger teki Starsin kanssa kolmevuotisen ja yhteensä 12 miljoonan dollarin arvoisen jatkosopimuksen.

Lokakuussa 2024 Oettinger solmi Starsin kanssa kahdeksanvuotisen ja yhteensä 66 miljoonan dollarin arvoisen jatkosopimuksen.

Maajoukkuetasolla  hän saavutti hopeaa. Milanon ja Cortinan talviolympialaisissa 2026 hän voitti kultaa.

## Lähteet
Puutostila

**Puutostila** on jonkin ihmiselle välttämättömän kivennäisaineen, hivenaineen, vitamiinin tai rasvahapon puutteesta johtuva elimistön häiriötila. Puutostilat johtuvat vaillinaisesta ruokavaliosta suhteessa ihmisen tarpeeseen. Esimerkiksi liian vähäinen raudan saanti johtaa anemiaan. Puutostiloja voi korjata lisäravintoaineilla, joista yleisimpiä ovat monivitamiinitabletit ja kalanmaksaöljy.**
Secret Exit

**Secret Exit** on suomalainen videopeliyritys.

## Julkaisuja

Peli Zen Bound 2 on julkaistu Steam-palvelussa vuonna 2010.

Peli Eyelord on julkaistu iTunes-palvelussa vuonna 2013.

## Arvioita

Yrityksen peli Zen Bound on saanut korkeat arvostelut. IGN:n arvostelussa peli sai 9.5/10.

Peli Eyelord on saanut 8/10 PocketGamer-sivuston arvostelussa.

## Pelit

## Lähteet

## Aiheesta muualla

* Viralliset kotisivut